smcproject/ml-wiki-sentences huggingface dataset:
2021 മുതൽ തൃപ്പൂണിത്തുറ മണ്ഡലത്തിൽ
നിന്നുള്ള നിയമസഭാംഗമായി തുടരുന്ന
മുൻ സംസ്ഥാന എക്സൈസ് വകുപ്പ് മന്ത്രിയും 1991 മുതൽ 2016 വരെ 25 വർഷം തൃപ്പൂണിത്തുറയിൽ നിന്നുള്ള നിയമസഭാംഗമായിരുന്ന എറണാകുളം ജില്ലയിൽ നിന്നുള്ള
മുതിർന്ന ഇന്ത്യൻ നാഷണൽ കോൺഗ്രസ് നേതാവാണ് കെ. ബാബു .
(ജനനം:1951 ജൂൺ 2).
എറണാകുളം ജില്ലയിലെ അങ്കമാലിയിൽ കെ.കെ. കുമാരന്റെയും പൊന്നമ്മയുടെയും മകനായി 1951 ജൂൺ 2-ന് ജനിച്ചു.
ബിരുദമാണ് വിദ്യാഭ്യാസ യോഗ്യത.
യുവിലൂടെയാണ് രാഷ്‌ട്രീയത്തിലേക്കു പ്രവേശിച്ചത്.
1977-ൽ കേരള യൂണിവേഴ്‌സിറ്റി യൂണിയൻ വൈസ്‌ ചെയർമാനായിരുന്നു.
1977-ൽ യൂത്ത്‌ കോൺഗ്രസ്‌ എറണാകുളം  ജില്ലാ പ്രസിഡന്റായും പിന്നീടു യൂത്ത്‌ കോൺഗ്രസ്‌ ബ്ലോക്ക്‌ പ്രസിഡന്റായും പ്രവർത്തിച്ചു.
1982 മുതൽ 1991 വരെ എറണാകുളം ഡി.സി.സി. ജനറൽ സെക്രട്ടറിയായിരുന്നു.
ഐ.എൻ.ടി.യു.സി. സംസ്‌ഥാന കമ്മിറ്റി അംഗമായിരുന്ന അദ്ദേഹം നിരവധി ട്രേഡ്‌ യൂണിയൻ പ്രസ്‌ഥാനങ്ങളുടെ നേതൃസ്ഥാനം വഹിച്ചിരുന്നു.
അങ്കമാലി നഗരസഭയുടെ ആദ്യ ചെയർമാനായിരുന്നു ഇദ്ദേഹം.
അങ്കമാലി ഫൈൻ ആർട്‌സ് സൊസൈറ്റി സ്ഥാപകനായ കെ. ബാബു ഇപ്പോൾ എറണാകുളം ജില്ലാ ഫുട്ബോൾ അസോസിയേഷൻ പ്രസിഡണ്ടുമാണ്.
1991-ൽ  തൃപ്പൂണിത്തുറ മണ്ഡലത്തിൽ എം.എം. ലോറൻസ് എന്ന പ്രമുഖ സി.പി.ഐ(എം) നേതാവിനെ പരാജയപ്പെടുത്തി ആദ്യമായി നിയമസഭാ സാമാജികനായ കെ. ബാബു തുടർന്നുള്ള നാലു തെരഞ്ഞെടുപ്പുകളിലും (1996, 2001, 2006, 2011) തൃപ്പൂണിത്തുറ മണ്ഡലത്തിൽ നിന്നു തന്നെ വിജയിച്ചു.
കോൺഗ്രസ്സ് നിയമസഭാകക്ഷി വിപ്പായി പ്രവർത്തിച്ചിട്ടുണ്ട്.
2011 മേയ് 23-ന് രണ്ടാം ഉമ്മൻ ചാണ്ടി സർക്കാരിൽ എക്സൈസ്, തുറുമുഖം, ഫിഷറീസ് തുടങ്ങിയ വകുപ്പുകളുടെ ചുമതലയുള്ള മന്ത്രിയായി അധികാരമേറ്റു.
ബാർ കോഴ വിവാദത്തിൽ ബാബുവിനെതിരെ എഫ്.ഐ.ആർ രജിസ്റ്റർ ചെയ്യാൻ തൃശൂർ വിജിലൻസ് കോടതി ഉത്തരവിട്ടതിനെ തുടർന്ന് 2016 ജനുവരി 23-ന് മന്ത്രി സ്ഥാനം രാജി വെച്ച് കൊണ്ടുള്ള കത്ത് മുഖ്യമന്ത്രിക്ക് കൈമാറിയിരുന്നു.
എന്നാൽ വിജിലൻസ് കോടതിയുടെ ഉത്തരവ് പിന്നീട് സംസ്ഥാന ഹൈക്കോടതി രണ്ട് മാസത്തേക്ക് സ്റ്റേ ചെയ്തതിനെ തുടർന്ന് ഇദ്ദേഹം രാജി പിൻവലിച്ചു.
2016-ലെ നിയമസഭ തിരഞ്ഞെടുപ്പിൽ തൃപ്പൂണിത്തുറയിൽ നിന്ന് മത്സരിച്ചെങ്കിലും സി.പി.എമ്മിലെ എം.സ്വരാജിനോട് പരാജയപ്പെട്ടു.
ബാർക്കോഴ വിവാദം കെ.ബാബുവിൻ്റെ പരാജയ കാരണങ്ങളിലൊന്നായി മാറി.
2021-ലെ നിയമസഭ തിരഞ്ഞെടുപ്പിൽ
തൃപ്പൂണിത്തുറയിൽ നിന്ന് വീണ്ടും
നിയമസഭയിലേക്ക് മത്സരിച്ച് വിജയിച്ചു.
സിറ്റിംഗ് എം.എൽ.എയായ എം.സ്വരാജ്
പരാജയപ്പെട്ടതിനെ തുടർന്ന് ബാബുവിൻ്റെ
വിജയം കോടതിയിൽ ചോദ്യം ചെയ്ത്
ഹർജി നൽകിയെങ്കിലും ഹൈക്കോടതി
വേണ്ടത്ര തെളിവുകൾ ഇല്ലാത്തതിനാൽ
സ്വരാജിൻ്റെ ഹർജി തള്ളി
കെ. ബാബുവിനെ തന്നെ വിജയിയായി പ്രഖ്യാപിച്ചു.
കെ.എൻ. വേലായുധൻ എന്ന മുൻമന്ത്രിയുടെ മകളായ ഗീതയാണ് ഭാര്യ .
ഐശ്വര്യ, ആതിര എന്നിവരാണ് മക്കൾ അവലംബം ↑ http://www.niyamasabha.org/codes/members/m38.htm ↑ https://m.timesofindia.com/elections-2016/kerala-elections-2016/news/swaraj-storms-babudom-creates-history-for-cpm/amp_articleshow/52355842.cms ↑ https://english.mathrubhumi.com/news/kerala/bar-bribery-k-babu-quits-english-news-1.818495 ↑ ↑ കാൽപ്പന്തുകളത്തിൽനിന്ന്‌ മന്ത്രിപദത്തിലേക്ക്‌, മംഗളം, 2011 മേയ് 22 ↑ ↑ https://www.thenewsminute.com/article/bigger-leaders-have-failed-ldf-newbie-m-swaraj-why-he-can-beat-k-babu-tripunithura-41961 ↑ https://newspaper.mathrubhumi.com/news/kerala/thripunithura-poll-case-swarajs-plea-against-k-babu-rejected-kerala-high-court-explains-reasons-1.9479924 ↑ https://www.manoramanews.com/india/latest/2024/04/11/hc-reject-m-swaraj-harji.html K. Babu എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കെ. പുരുഷോത്തമൻ ഇംഗ്ലീഷ് വിലാസം https://ml.wikipedia.org/wiki/K.
_Purshothaman
ആറും ഏഴും കേരള നിയമസഭകളിൽ ഉദുമയിൽ നിന്നുള്ള ജന പ്രതിനിധിയായിരുന്നു കെ. പുരുഷോത്തമൻ (21 ഡിസംബർ 1930 - 9 മേയ് 2014).
കാഞ്ഞങ്ങാട് മുൻ നഗരസഭാ ചെയർമാനായും പ്രവർത്തിച്ചു.
അഭിഭാഷകനായ ഇദ്ദേഹം സി.പി.എം. കാസർകോട് ജില്ലാ കമ്മിറ്റി അംഗവും കർഷകസംഘം ജില്ലാ വൈസ് പ്രസിഡന്റുമായിരുന്നു.
ഉദുമ തൊട്ടിയിൽ അധ്യാപകനായ എൻ സി കണ്ണൻ മാസ്റ്ററുടെയും തൊട്ടിയിലെ കുമ്പയുടെയും മൂത്ത മകനായി ജനിച്ചു.
ഉദുമ അപ്പർപ്രൈമറി സ്‌കൂളിലും നീലേശ്വരം രാജാസ് ഹൈസ്‌കൂളിലും മംഗലാപുരം യൂനിവേഴ്‌സിറ്റിയിലുമായിരുന്നു പഠനം.
മദ്രാസ് ലോ കോളജിൽ നിന്ന് എൽ.എൽ.ബി പാസായി.
സബ്‌രജിസ്റ്റാറായി ജോയി ചെയ്തെങ്കിലും പിന്നീട് രാജി വച്ച് അഭിഭാഷകനായി.
അടിയന്തരാവസ്ഥക്കാലത്ത് മൂന്നുമാസം കണ്ണൂർ സെൻട്രൽ ജയിലിൽ മിസാ തടവുകാരനായി.
തച്ചങ്ങാട്ടെ ഭൂസമരത്തിൽ അറസ്റ്റ് ചെയ്യപ്പെട്ട് എ.കെ.ജി.ക്കൊപ്പം ജയിലിലായി.
വിലക്കയറ്റത്തിനെതിരെ നടന്ന തീവണ്ടിതടയൽ സമരത്തിൽ പങ്കെടുത്തതിന് കണ്ണൂർ മജിസ്‌ട്രേറ്റ് കോടതി ആറുമാസത്തെ തടവ് വിധിച്ചു.
ഒട്ടേറെ കർഷക-കർഷകത്തൊഴിലാളി സമരങ്ങളിൽ പങ്കെടുത്ത് പോലീസ് മർദനത്തിനിരയായി.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 1985*(1) ഉദുമ നിയമസഭാമണ്ഡലം കെ. പുരുഷോത്തമൻ സി.പി.എം. , എൽ.ഡി.എഫ്. എം. കുഞ്ഞിരാമൻ നമ്പ്യാർ കോൺഗ്രസ് (ഐ.) , യു.ഡി.എഫ്. 1980 ഉദുമ നിയമസഭാമണ്ഡലം കെ. പുരുഷോത്തമൻ സി.പി.എം. (1) എം. കുഞ്ഞിരാമൻ നമ്പ്യാർ 1984 ഡിസംബർ 8-നു രാജി വെച്ചതുമൂലം 1985 - ൽ ഉദുമ ഉപതിരഞ്ഞെടുപ്പ് നടന്നു.
കെ. ബാലകൃഷ്ണ മേനോൻ ഇംഗ്ലീഷ് വിലാസം https://ml.wikipedia.org/wiki/K.
_Balakrishna_Menon
കേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാംഗവുമായിരുന്നു കെ. ബാലകൃഷ്ണ മേനോൻ (ജീവിതകാലം: 15 മാർച്ച് 1899 - 16 മേയ് 1988).
വടക്കാഞ്ചേരി നിയമസഭാമണ്ഡലത്തിൽ നിന്നും രണ്ടാം കേരളനിയമസഭയിലേക്ക് പി.എസ്.പി.യുടെ പ്രതിനിധിയായി ഇദ്ദേഹം തിരഞ്ഞെടുക്കപ്പെട്ടിട്ടുണ്ട്.
കേരളാ നിയമസഭയിൽ അംഗമാകുന്നതിന് മുൻപ് 1949-53 വരെ തിരു-കൊച്ചി നിയമസഭയിലും 1945-48 വരെ കൊച്ചി നിയമസഭയിലും ബാലകൃഷ്ണമേനോൻ അംഗമായിട്ടുണ്ട്.
കൊച്ചി നിയമസഭയിൽ പറമ്പി ലോനപ്പൻ മന്ത്രിസഭയിൽ തൊഴിൽ വകുപ്പ് (1946), ടി.കെ. നായർ മന്ത്രിസഭയിൽ ഭക്ഷ്യം, വിദ്യാഭ്യാസം (1947-48) എന്നീ വകുപ്പുകളുടേയും മന്ത്രിയായിരുന്നു അദ്ദേഹം.
വഹിച്ച പദവികൾ കൊച്ചി നിയമസഭാംഗം - (1945-48) തിരു-കൊച്ചി നിയമസഭാംഗം - (1949-53) കേരള നിയമസഭാംഗം - രണ്ടാം കേരള നിയമസഭ എസ്റ്റിമേറ്റ് കമ്മിറ്റിയുടെ ചെയർമാൻ - 1962-63 തിരുക്കൊച്ചി നിയമസഭയിൽ പി.എസ്.പി. പാർട്ടിയുടെ ഡെപ്യൂട്ടി ലീഡർ.
പി.എസ്.പി. തൃശ്ശൂർ ജില്ലാക്കമ്മിറ്റി സെക്രട്ടറി പാർട്ടി പീപ്പിൾ കോൺഗ്രസിന്റെ സ്ഥാപകൻ അവലംബം
ജറാന താപ്പ ഇംഗ്ലീഷ് വിലാസം https://ml.wikipedia.org/wiki/Jharana_Thapa
നേപ്പാളി ചലച്ചിത്ര നടിയും ചലച്ചിത്ര നിർമ്മാതാവും ചലച്ചിത്ര സംവിധായികയുമാണ് ജറാന താപ്പ ( നേപ്പാളി : झरना थापा) (ജനനം: മാർച്ച് 28, 1980).
ഡൈജോ (1996) എന്ന ചിത്രത്തിലൂടെ കോളിവുഡിൽ നടൻ ഭുവൻ കെ.സിയോടൊപ്പം അഭിനയിച്ചുകൊണ്ട് അരങ്ങേറ്റം കുറിച്ചു.
നിരവധി സിനിമകളിൽ നായികയായി അഭിനയിച്ചു 1998-ൽ പുറത്തിറങ്ങിയ ധരം സങ്കട് എന്ന ചിത്രത്തിലെ അഭിനയത്തിന് നിരൂപക പ്രശംസ ലഭിച്ചു..
ഫിലിമോഗ്രാഫി അഭിനേത്രി Films Year Title Role 1996 ഡൈജോ 1998 ധരം സങ്കട് 1999 ജീവൻ സാത്തി 2001 അഞ്ജലി 2001 സുഖ ദുഃഖ 2001 ഭാട്ടിക 2002 പൂർണ്ണിമ 2002 സുയിൻഡോ കൊ സിന്ദുർ 2003 മുഗ്ലാൻ 2009 സുബാഷ് പുരസ്കാരങ്ങൾ Year Award Category Movie Role Result 2008 Fem Botanica KTV Film Awards 2065 Best Actress തക്ദിർ വിജയിച്ചു 2009 KTV Film Award 2066 Best Actress മാ ടിമി ബിന മാരി ഹാൽ‌ചു വിജയിച്ചു അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ജറാന താപ്പ ജറാന താപ്പ ട്വിറ്ററിൽ
ജയൻ ചേർത്തല ഇംഗ്ലീഷ് വിലാസം https://ml.wikipedia.org/wiki/Jayan_Cherthala
ടെലിവിഷൻ പരമ്പരകളിലൂടെ മലയാളചലച്ചിത്രവേദിയിലെത്തിയ ജയൻ ചേർത്തല , ആലപ്പുഴ ജില്ലയിലെ ചേർത്തല താലൂക്കിലെ തണ്ണീർമുക്കം എന്ന കായലോരഗ്രാമത്തിൽ കുന്നത്തുവീട്ടിൽ രവീന്ദ്രനാഥൻ നായരുടേയും സരളാ ഭായിയുടേയും മകനായി ജനിച്ചു.
ആദ്യം സൂര്യ ടി.വി.യിലും തുടർന്ന് ഏഷ്യാനെറ്റ് ചാനലിലുമായി സംപ്രേഷണംചെയ്ത 'എന്റെ മാനസപുത്രി' എന്ന പരമ്പരയിലെ 'തോബിയാസ്' എന്ന കഥാപാത്രം ടെലിവിഷൻ പ്രേക്ഷകരുടെയിടയിൽ മികച്ച അഭിപ്രായംനേടി.
2001ൽ പുറത്തിറങ്ങിയ കാക്കി നക്ഷത്രം ആണ് ആദ്യ ചലച്ചിത്രം.
എന്നാൽ  2005ൽ പുറത്തിറങ്ങിയ ചന്ദ്രോത്സവം ആണ് ഒരു അഭിനേതാവെന്നനിലയിൽ ജയന് പ്രേക്ഷകശ്രദ്ധ നേടിക്കൊടുത്തത്.
ദൂരദർശനു വേണ്ടി ഉല്ലാസ് സുകുമാർ സംവിധാനം ചെയ്ത 'വലയത്തി'ലൂടെയാണ് സീരിയൽ രംഗത്തേക്കു ജയൻ ചുവടു വച്ചത്.
തുടർന്ന് ഡിക്ടറ്റീവ് ആനന്ദ്, സ്വപ്നം, അമ്മ മനസ്സ്, മേഘം, ഓമനത്തിങ്കൾപക്ഷി തുടങ്ങി വിവിധ സീരിയലുകളിൽ തിരക്കായി.
സതീഷ് ശങ്കർ സംവിധാനം ചെയ്ത 'എന്റെ മാനസപുത്രി'യിലെ തോബിയാസ് എന്ന വില്ലൻ കഥാപാത്രം ജയനിലെ അഭിനയശേഷി പുറത്തുകൊണ്ടുവന്നു.
ആജാനുബാഹുവായ ജയന്റെ 'തോബിയാസ്' മലയാളികളുടെ സ്വീകരണമുറികളിൽ നിറഞ്ഞാടി.
നിരവധി മലയാളചിത്രങ്ങളിൽ വില്ലൻ കഥാപാത്രങ്ങളെ അവതരിപ്പിച്ച ജയൻ മാന്ത്രികൻ എന്ന ചിത്രത്തിലൂടെ ഹാസ്യ കഥാപാത്രമായും വെള്ളിത്തിരയിലെത്തി.
അൻപതിലധികം ചിത്രങ്ങളിൽ അഭിനയിച്ചു കഴിഞ്ഞ ജയൻ നൂറിലധികം ചിത്രങ്ങളിൽ ഡബ്ബിംഗ് ആർട്ടിസ്റ്റ് ആയും പ്രവർത്തിച്ചിട്ടുണ്ട് .
2008ൽ ദുബായിൽ ഏർപ്പെടുത്തിയ അമ്മ അവാർഡ്, അതേവർഷം തന്നെ ഏഷ്യാനെറ്റ് അവാർഡ്, 2009ലെ അടൂർഭാസി അവാർഡ്, ക്രിട്ടിക്സ് അവാർഡ്, മികച്ച സഹനടനുള്ള അവാർഡ് എന്നീ അംഗീകാരങ്ങളും ഈ നടന് ലഭിച്ചിട്ടുണ്ട് .
ജയൻ ചേർത്തല അഭിനയിച്ച മലയാളചലച്ചിത്രങ്ങൾ നം.
ചലച്ചിത്രം വർഷം സംവിധാനം പ്രധാന അഭിനേതാക്കൾ 1 കാക്കി നക്ഷത്രം 2001 വിജയ് പി. നായർ നിഷാന്ത് സാഗർ , ചാർമ്മിള 2 ചന്ദ്രോത്സവം 2005 രഞ്ജിത്ത് മോഹൻ ലാൽ , മീന 3 മയൂഖം 2005 ഹരിഹരൻ സൈജു കുറുപ്പ് , മംമ്ത മോഹൻദാസ് 4 അണ്ണൻ തമ്പി 2006 അൻ‌വർ റഷീദ് മമ്മൂട്ടി , സിദ്ധിക്ക് , ഗോപിക 5 പ്രജാപതി 2006 രഞ്ജിത്ത് മമ്മൂട്ടി , അദിതി റാവു 6 പരുന്ത് 2008 എം പദ്മകുമാർ മമ്മൂട്ടി , ലക്ഷ്മി റായ് 7 രൌദ്രം 2008 രെൺജി പണിക്കർ മമ്മൂട്ടി , രാജൻ പി. ദേവ് , മഞ്ജു 8 ലക്കി ജോക്കേഴ്സ് 2011 സുനിൽ അനൂപ് മേനോൻ , അജ്മൽ, മീനാക്ഷി 9 ബോംബെ മാർച്ച് 12 2011 ബാബു ജനാർദ്ദനൻ‍ മമ്മൂട്ടി , ലാൽ , റോമ , ഉണ്ണി മുകുന്ദൻ 10 കൊട്ടാരത്തിൽ കുട്ടിഭൂതം 2011 കുമാർ നന്ദ, ബഷീർ മുകേഷ് , ഷീല , ഗിന്നസ് പക്രു , ജഗതി ശ്രീകുമാർ 11 ബ്യൂട്ടിഫുൾ 2011 വി. കെ. പ്രകാശ് അനൂപ് മേനോൻ , ജയസൂര്യ , മേഘന രാജ് , തെസ്‌നിഖാൻ 12 ദ കിംഗ് ആൻഡ് ദ കമ്മീഷണർ 2012 ഷാജി കൈലാസ് മമ്മൂട്ടി , സുരേഷ്‌ ഗോപി , സംവൃത സുനിൽ 13 സിംഹാസനം 2012 ഷാജി കൈലാസ് പൃഥ്വിരാജ് , സായികുമാർ , വന്ദന 14 മല്ലൂസിംഗ് 2012 വൈശാഖ് ഉണ്ണി മുകുന്ദൻ , കുഞ്ചാക്കോ ബോബൻ , സംവൃത സുനിൽ 15 മാന്ത്രികൻ 2012 അനിൽ ജയറാം , പൂനം ബജ്‌വ 16 ഒരു യാത്രയിൽ 2012 മേജർ രവി , പ്രിയനന്ദനൻ , രാജേഷ് അമനകര, വിനോദ് വിജയൻ, മാത്യൂസ് ജയൻ ചേർത്തല, സുരഭി, ലക്ഷ്മി ഗോപാലസ്വാമി 17 ഹൈഡ് ആന്റ് സീക്ക് 2012 അനിൽ മുകേഷ് , നടാഷ, 18 കാശ് 2012 സുജിത് സജിത് രാജീവ് പിള്ള , ഗീതാ വിജയൻ 19 നത്തോലി ഒരു ചെറിയ മീനല്ല 2013 വി കെ പ്രകാശ് ഫഹദ് ഫാസിൽ , റിമ കല്ലിങ്കൽ , കമാലിനി മുഖർജീ 20 പോക്കറ്റ് ലവർ 2013 സാജു എഴുപുന്ന വിഷ്ണു മോഹൻ , മാളവിക, ടിനു ടോം 21 സെല്ലുലോയ്ഡ് 2013 കമൽ പൃഥ്വിരാജ് , മംമ്ത മോഹൻദാസ് 22 റോമൻസ് 2013 ബോബൻ സാമുവൽ കുഞ്ചാക്കോ ബോബൻ , ബിജു മേനോൻ , നിവേദ തോമസ് 23 പ്രോപ്രൈറ്റേഴ്സ് കമ്മത്ത് കമ്മത്ത് ‌ 2013 തോംസൺ മമ്മൂട്ടി , ദിലീപ് , റിമ കല്ലിങ്കൽ അവലംബങ്ങൾ
ജയൻ തിരുമന
കേരളത്തിലെ പ്രശസ്തനായ നാടകരചയിതാവ്, സംവിധായകൻ, ഗാനരചയിതാവ്.
കോഴിക്കോട് ജില്ല യിലെ വടകര സ്വദേശി.
ഇപ്പോൾ കണ്ണൂർ ജില്ലയിലെ ബ്ലാത്തൂരിനടുത്തുള്ള മഞ്ഞാങ്കരിയിൽ താമാസം.
നാടക രചനയ്ക്കും സംവിധാനത്തിനുമായി 8 തവണ സംസ്ഥാന അവാർഡുകൾ നേടീട്ടുണ്ട്
ജയൻ തിരുമന, മലയാള നാടക രചയിതാവ്, സംവിധായകൻ malayalam drama director, script writer അവലംബം ↑ http://www.deepika.com/ucod/nri/UTFPravasi_News.aspx?newscode=65397 ,
ജയൻ മാങ്ങാട് ഇംഗ്ലീഷ് വിലാസം https://ml.wikipedia.org/wiki/Jayan_Mangad
കേരളീയനായ ഒരു എഴുത്തുകാരനും, ഡോക്യുമെന്ററി സംവിധായകനും, ഗവേഷകനും, ബ്രോഡ്‌കാസ്‌റ്റിങ് ആർട്ടിസ്റ്റുമാണ് ജയൻ മാങ്ങാട് .
മുപ്പതോളം വിദേശ രാജ്യങ്ങളിൽ ബ്രോഡ്കാസ്റ്റിംഗ് രംഗത്ത് പ്രവർത്തിച്ചിട്ടുണ്ട്.
അദ്ദേഹം രചനയും സംവിധാനവും നിർവ്വഹിച്ച തെയ്യാട്ടം എന്ന ഡോക്യുമെന്ററി കേരള ഫോക്ലോർ അക്കാദമിയുടെ മികച്ച ഡോക്യുമെന്ററിക്കുള്ള അവാർഡ് ഉൾപ്പടെ നിരവധി അവർഡുകൾ നേടിയിട്ടുണ്ട്.
ഡി.സി. ബുക്ക്സിന്റെ കേരളം 60 പുസ്തകപരമ്പരയുടെ ഭാഗമായി, മലയാളികളുടെ ചൂതാട്ട ശീലങ്ങളെക്കുറിച്ച് പ്രതിപാദിക്കുന്ന വെയ് രാജാ വെയ് എന്ന പുസ്തകവും എഴുതിയിട്ടുണ്ട്.
ചിത്രകാരനും കഥാകൃത്തും  ഗ്രാഫിക് നോവലിസ്റ്റുമായ  കെ എ ഗഫൂറിന്റെ കലാവിഷ്ക്കാരത്തെക്കുറിച്ച് "കഥാവര" , നിരൂപകനും നാടകപ്രവർത്തകനുമായ എൻ ശശീധരനെക്കുറിച്ച് "മെതിയടി , ആയിശകുഞ്ഞമ്മ എന്നീ ഡോക്യൂമെന്ററികളും സംവിധാനം ചെയ്തു .
മുല്ലച്ചേരി ബാലകൃഷ്ണൻ നായരുടെയും കരിച്ചേരി ലക്ഷ്മി അമ്മയുടെയും മകനായി കാസർഗോഡ് ജില്ലയിൽ മാങ്ങാട് ജനനം.
മാങ്ങാട് ഹരിജൻ വെൽഫയർ സ്കൂൾ, വെടിക്കുന്ന് യുപി സ്കൂൾ, ഉദുമ ഗവൺമെൻ്റ് ഹൈസ്കൂൾ, എന്നിവിടങ്ങളിൽ നിന്നുമുള്ള സ്കൂൾ വിദ്യാഭ്യാസത്തെ തുടർന്ന് കാസർഗോഡ് , ഡൽഹി , രാജസ്ഥാൻ എന്നിവിടങ്ങളിലായി കോളേജ് പഠനം.
ഡെൻമാർക്കിലെ ഹോൺ ബിൽഡ് ട്രയാക്സ് ലാബിൽ നിന്നും പി.ജി.ഡിപ്ലോമ നേടിയ അദ്ദേഹം ഇപ്പോൾ സ്പാനിഷ് ബ്രോഡ്കാസ്റ്റിംങ്ങ് കമ്പനിയായ അൽക്കാഡിൻ്റെ ഇന്ത്യൻ പ്രതിനിധി കൂടിയാണ്.
ഇപ്പോൾ കാഞ്ഞങ്ങാട് ആണ് താമസം.
https://www.mxplayer.in/movie/watch-theyyattam-english-short-film-movie-online-f280e5ce25f67c9489b8ee35cf5abbdd
https://timesofindia.indiatimes.com/city/kochi/intl-film-fest-to-conclude-today/articleshow/88264106.cms
https://janayugomonline.com/theyyattam-of-jayan-mangad/ Archived 2022-07-26 at the Wayback Machine .
ജരഹൻ
പഞ്ചാബ് സംസ്ഥാനത്തെ ലുധിയാന ജില്ലയിലെ ഒരു വില്ലേജാണ് ജരഹൻ .
ലുധിയാന  ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ജരഹൻ സ്ഥിതിചെയ്യുന്നത്.
ജരഹൻ വില്ലേജിന്റെ പരമാധികാരി സർപഞ്ചാണ് .
2011 ലെ ഇന്ത്യൻ കാനേഷുമാരി വിവരമനുസരിച്ച് ജരഹൻ ൽ 186 വീടുകൾ ഉണ്ട്.
ആകെ ജനസംഖ്യ 955 ആണ്.
ഇതിൽ 505 പുരുഷന്മാരും 450 സ്ത്രീകളും ഉൾപ്പെടുന്നു.
ജരഹൻ ലെ സാക്ഷരതാ നിരക്ക് 74.03 ശതമാനമാണ്.
ജരഹൻ ലെ 6 വയസ്സിനു താഴെയുള്ള കുട്ടികളുടെ എണ്ണം 74 ആണ്.
ഇത് ജരഹൻ ലെ ആകെ ജനസംഖ്യയുടെ 7.75 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 441 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 304 പുരുഷന്മാരും 137 സ്ത്രീകളും ഉണ്ട്.
2011 ലെ കാനേഷുമാരി പ്രകാരം 93.42 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 45.8 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജരഹൻ ലെ 452  പേരും പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 186 - - ജനസംഖ്യ 955 505 450 കുട്ടികൾ (0-6) 74 38 36 പട്ടികജാതി 452 237 215 പട്ടിക വർഗ്ഗം 0 0 0 സാക്ഷരത 74.03 % 56.15 % 43.85 % ആകെ ജോലിക്കാർ 441 304 137 ജീവിതവരുമാനമുള്ള ജോലിക്കാർ 412 290 122 താത്കാലിക തൊഴിലെടുക്കുന്നവർ 202 106 96 ലുധിയാന  ജില്ലയിലെ വില്ലേജുകൾ പുറത്തേക്കുള്ള കണ്ണികൾ ലുധിയാന  ജില്ലയിലെ വില്ലേജുകൾ അവലംബങ്ങൾ
ജയൻ വർമ ഇംഗ്ലീഷ് വിലാസം https://ml.wikipedia.org/wiki/Jayan_Varma
ഇൻഡ്യയിൽ ജനിച്ചു വളർന്ന ഒരു ബേസ് ഗിറ്റാറിസ്റ്റ് ആണ് ജയൻ വർമ എന്നറിപ്പെടുന്ന ജയകുമാർ കേരളവർമ്മ 1961 ൽ കേരളത്തിലെ എറണാകുളം ജില്ലയിൽ ജനിച്ച ഇദ്ദേഹം 1981ൽ ആണു സംഗീത ലോകത്തേക്ക് പ്രവേശിച്ചത്.
മൃദംഗം, തബല എന്നീ ഉപകരണ വായിക്കുന്ന രീതിയിൽ ബേസ് ഗിറ്റാർ വായിക്കുന്ന രീതിയാണു ഇദ്ദേഹത്തെ ശ്രദ്ധേയനാക്കിയത്.
ഈ രീതിയിലുള്ള വായനാ ശൈലിയെ ഇൻഡ്യൻ സ്ലാപ് ബേസ് എന്നു പിന്നീട് അറിയപ്പെട്ടു.
അവലംബം പുറം കണ്ണികൾ Top Bassists in India Radioandmusic.com Article on Slap Bass Bass Musician Magazine An equal music Archived 2015-12-22 at the Wayback Machine .
The New Indian Express L’Inde en invitée Sud-Ouest France Interview For Bass Players Only Collaboration The Times of India The Experimental Artiste Mid Day Indian Slap Bass Technique TEDxTalks Unconventional slap bass Archived 2010-12-18 at the Wayback Machine .
NH7 (webzine) Interview Archived 2015-12-17 at Archive.is Deccan Chronicle Interview by Monica Yasher American Blues News People TV News Hour People TV New dimensions of bass guitar TEDxTalks Slapping the guitar Daily News and Analysis Interview from NAMM show2016,CA Rock Street Journal വെബ്ബ് സൈറ്റ്
ജര ഇംഗ്ലീഷ് വിലാസം https://ml.wikipedia.org/wiki/Xeroderma
ശരീരത്തിൽ ത്വക്കിലുള്ള സ്വേദഗ്രന്ഥികളുടെയും സെബേഷ്യസ് ഗ്രന്ഥികളുടെയും സ്രവം കാരണം ത്വക്ക് എപ്പോഴും എണ്ണമയമുള്ളതായിരിക്കും.
ത്വക്ക് എണ്ണമയമില്ലാതെവരുന്ന അവസ്ഥയാണ്‌ ജര .
മത്സ്യത്തിന്റെ ചെതുമ്പലുകൾ പോലെയുള്ള ത്വക്കാണ്‌ ഇതിന്റെ പ്രത്യേകത.
കൈകളിലേയും കാലുകളിലെയും ത്വക്കിനെയാണ്‌ ഇതു കൂടുതൽ ബാധിക്കുക.
ത്വക്കിലെ ഗ്രന്ഥികളുടെ എണ്ണയുടെ കുറവാണിതിനു കാരണം.
ചിലർക്ക് ഇത് ജന്മനാ കാണും.
ഇതിന് ചികിത്സാവിധിയില്ല, എണ്ണ പുരട്ടി ത്വക്കിന്‌ മയം വരുത്താവുന്നതാണ്‌.
ജറാവ ഇംഗ്ലീഷ് വിലാസം https://ml.wikipedia.org/wiki/Jarawa
ആന്തമാൻ നിക്കോബാർ ദ്വീപുകളിലെ ഒരു ആദിവാസിവിഭാഗമാണ് ജറാവ .
നിഗ്രിറ്റോ വംശജരാണ് ജറാവകൾ.
2001-ലെ ജനസംഖ്യാ കണക്കെടുപ്പു പ്രകാരം 240 ആണ് ഇവരുടെ ജനസംഖ്യ.
എങ്കിലും 250 മുതൽ 400 വരെയാണ് ഇവരുടെ ജനസംഖ്യയെന്നു കരുതുന്നു.
അകാ ബിയാ ആണ് ഇവരുടെ ഭാഷ.
ആദിമമനുഷ്യരുടെ ജീവിതരീതികൾ പിന്തുടരുന്ന ഇവർ ഇപ്പോഴും വേട്ടക്കാരായിത്തന്നെ കഴിയുന്നു.
ആഫ്രിക്കയിൽനിന്നു പുറപ്പെട്ട ജറാവകൾ ബർമയും ആൻഡമാനും കരമാർഗ്ഗം ഒന്നായി കിടന്നിരുന്ന കാലത്തായിരിക്കാം സിൽക്ക് റൂട്ട് വഴിയോ മറ്റോ നടന്ന് ഇവിടെയെത്തിയതെന്നു കരുതപ്പെടുന്നു.
കറുത്ത നിറവും ഉറച്ച ശരീരവുമാണ് ഇവരുടെ പ്രകൃതം.
ചെറിയ തലമുടിയും താടിമീശയായുള്ള കുറച്ച് രോമങ്ങൾ  ഒഴികെ ശരീരത്തിൽ  രോമങ്ങളില്ല.
മൃഗങ്ങളുടെ വാലുകൊണ്ട് അരപ്പട്ടയും കടൽശംഖുകൊണ്ട് ആഭരണവും അണിയുന്നു.
ഇവർ വെളുത്ത കളിമണ്ണുകൊണ്ടു ദേഹത്തു ചായമിടാറുണ്ട്.
മരത്തോൽ വച്ചു നെഞ്ചു പൊതിഞ്ഞാണ് ഇവർ വേട്ടയ്ക്കായി പോകുന്നത്.
കടലിലൂടെ ഒഴുകി വരുന്ന തുണികൾ നൂലുകളാക്കി വേർതിരിച്ചെടുത്ത് വീണ്ടും തുന്നിയെടുത്ത് ജറാവകൾ താറുടുക്കുന്നു.
ഇവർ വിധവകളെ പുനർവിവാഹം നടത്തുന്നു.
മരം ഉളിയുപയോഗിച്ച് അകം ചെത്തിക്കളഞ്ഞുണ്ടാക്കുന്ന തടിയാണ് ഇവർ വള്ളമായി ഉപയോഗിക്കുന്നത്.
പൂർണ്ണമായും വംശ ശുദ്ധി ഇപ്പഴും കാത്തു സൂക്ഷിച്ചിരിക്കുന്ന ആദിമ മനുഷ്യരാണിവർ.
ആധുനിക മനുഷ്യർ ഉപയോഗിക്കുന്ന ഭക്ഷണപദാർത്ഥങ്ങൾ ഇവർക്ക് അപരിചിതമാണ്.
വന വിഭവങ്ങൾ കൊണ്ടാണ് ഇവർ ജീവിക്കുന്നത്.
സുനാമി പോലുള്ള അപകടങ്ങൾ മുൻകൂട്ടിയറിയാനുള്ള പ്രകൃത്യായുള്ള കഴിവ് ഇവർക്കുണ്ട് എന്ന് കരുതപ്പെടുന്നു.
അന്തമാനിൽ ഉണ്ടായ രണ്ട് വൻ സുനാമി സംഭവങ്ങൾക്കും ഇവർ ഇരയായിട്ടില്ലെന്നാണ് കരുതുന്നത്.
മുൻകൂട്ടി ഇവർ ഉൾക്കാടുകളിലേക്ക് മാറിയതായി കണക്കാക്കപ്പെടുന്നു.
അവലംബം മനോരമ ഓൺലൈൻ, ഞായറാഴ്ച, 2012 ഓഗസ്റ്റ് 18 Archived 2012-08-19 at the Wayback Machine .
പുറത്തേക്കുള്ള കണ്ണികൾ http://www.aljazeera.com/programmes/101east/2012/04/201241712331813468.html Endangered Jarawa - A journeyman pictures documentary Jarawa "primitives" and welfare politics in the Andaman Islands by Dr Viswajit Pandya Archived 2009-05-05 at the Wayback Machine .
"Jarawa" on survival-international.org Jarawa and The road to destruction French television programme, Jarawa, La Rencontre Interdite ( Jarawa, The Forbidden Encounter )- a documentary on the Jarawa UNESCO.
The Jarawa Tribal Reserve Dossier: Cultural Biological Diversities in the Andaman Islands.
Edited by Pankaj Sekhsaria and Vishvajit Pandya.
212pp.
Paris: UNESCO.
ജരാസന്ധൻ ഇംഗ്ലീഷ് വിലാസം https://ml.wikipedia.org/wiki/Jarasandhan ബലരാമനും ജരാസന്ധനുമായുള്ള യുദ്ധം
മഹാഭാരതം എന്ന ഇതിഹാസ കഥയിലെ ബൃഹദ്രഥൻ എന്ന മഗധ രാജാവിന്റെ പുത്രനാണ് ജരാസന്ധൻ.
കുരുക്ഷേത്ര യുദ്ധത്തിനുമുൻപു തന്നെ ജരാസന്ധൻ, പാണ്ഡവനായ ഭീമസേനനാൽ കൊല്ലപ്പെട്ടു.
കൗരവപക്ഷക്കാരനായിരുന്നു ഈ മഗധാദിപതിയായ ജരാസന്ധൻ.
ഇദ്ദേഹത്തിന്റെ രണ്ടു പുത്രിമാരെ കംസനു വിവാഹം ചെയ്തു കൊടുത്തിരുന്നു.
മഗധാധിപനായിരുന്ന ബൃഹദ്രഥ മഹാരാജാവിനു മക്കളില്ലാതെ വിഷമിക്കുന്നാവസരത്തിൽ ചണ്ഡകൗശികൻ എന്ന മുനി ഒരു മാമ്പഴം സമ്മാനിക്കുകയും അദ്ദേഹം അത് തന്റെ രണ്ടു ഭാര്യമാർക്കുമായി തുല്യമായി വീതിച്ചു നൽകുകയും ചെയ്തു.
രണ്ടുപേരും ഗർഭം ധരിക്കുകയും ഒരേസമയം പ്രസവിക്കുകയും ചെയ്തു.
പക്ഷേ രണ്ടുപേരും പ്രസവിച്ചത് പകുതിശരീരം മാത്രമുള്ള ചത്ത കുഞ്ഞിനെയായിരുന്നു.
മാമ്പഴം പാതി കഴിച്ചതിനാൽ പകുതി കുഞ്ഞിനെയായിരുന്നു ഭാര്യമാർ പ്രസവിച്ചത്.
ഇതു കണ്ട് പേടിച്ച രാജാവും പത്നിമാരും പകുതി ശരീരങ്ങളെ അടുത്തുള്ള കാട്ടിൽ ഉപേക്ഷിച്ചു.
ജരയാൽ സന്ധിക്കപ്പെട്ടവൻ
കാട്ടിലൂടെ സഞ്ചരിച്ച ജരയെന്നു പേരുള്ള രാക്ഷസി ഈ പകുതി ശരീര ഭാഗങ്ങളെ കാണുകയും കൗതുകം തോന്നി രണ്ടും കൂടി യോജിപ്പിക്കുകയും ചെയ്തു.
പകുതി ശരീരഭാഗങ്ങൾ യോജിച്ചപ്പോൾ തന്നെ കുട്ടിക്ക് ജീവൻ വെക്കുകയും വളരെ ഉച്ചത്തിൽ കരയുകയും ചെയ്തു.
കുട്ടിയുടെ കരച്ചിൽ മാറ്റാൻ സാധിക്കാതെ ജര കുട്ടിയെ അവിടെ തന്നെ ഉപേക്ഷിക്കുകയും, തുടർന്ന് ഇത് അറിഞ്ഞ മഹാരാജാവ് അവനെ വീണ്ടും കൊട്ടാരത്തിൽ കൊണ്ടുവന്നു വളർത്തി.
ജരയാൽ യോജിപ്പിക്കപ്പെട്ടവൻ (സന്ധിക്കപ്പെട്ടവൻ) എന്ന അർത്ഥത്തിൽ അവനു ജരാസന്ധൻ എന്ന് നാമകരണവും നടത്തി.
ജരാസന്ധന്റെ പുത്രിമാർ
അസ്തി, പ്രാപ്തി എന്ന പേരിൽ രണ്ടു പുത്രിമാർ ജരാസന്ധനുണ്ടായിരുന്നു.
ഇരുവരും വിവാഹം കഴിച്ചത് കംസനെയാണ് .
കംസവധത്തിനുശേഷം ശ്രീകൃഷ്ണനോട് ജരാസന്ധനു വൈരാഗ്യം ഉണ്ടാവനുള്ള കാരണം ഇതായിരുന്നു.
ശ്രീകൃഷ്ണനുമായുള്ള യുദ്ധം രുഗ്മിണീ സ്വയംവരം
രുക്മിണിയുമായി സ്വയംവര ശേഷം രഥത്തിലേറി പോകുന്ന ശ്രീകൃഷ്ണനെ ജരാസന്ധൻ വഴിക്കു തടഞ്ഞ് യുദ്ധം ചെയ്തതായി ഭാഗവതത്തിൽ പറയുന്നുണ്ട്.
കൃഷ്ണന്റെ പാലായനം ജരാസന്ധനും കർണ്ണനും
പരശുരാമനിൽ നിന്നും അസ്ത്രവിദ്യകൾ നേടിയതിനു ശേഷം , കർണ്ണൻ ദുര്യോധനനുമായി സന്തോഷപൂർവ്വം ജീവിച്ചു വരവെ , കലിംഗദേശത്തെ രാജാവായ ചിത്രാംഗദന്റെ പുത്രിയുടെ സ്വയംവര വാർത്ത കേൾക്കാനിടയായി .
തുടർന്ന് കർണ്ണന്റെ അകമ്പടിയോടെ ദുര്യോധനൻ കലിംഗത്തേക്കു എഴുന്നള്ളി .
രാജപുരം എന്ന പേരോടു കൂടിയ കലിംഗന്റെ രാജധാനിയിലെ കലിംഗരാജപുത്രി അണിഞ്ഞൊരുങ്ങി സ്വയംവരത്തിനു സന്നദ്ധയായി നിൽക്കുന്നുണ്ടായിരുന്നു .
ആ രാജപുത്രിയെ വരിക്കുന്നതിനായി ശിശുപാലൻ , ജരാസന്ധൻ , ഭീഷ്മകൻ , വക്രൻ , കപോതരോമൻ, നീലൻ , രുക്മി , സ്ത്രീരാജ്യത്തിന്റെ അധിപതിയായ ശൃഗാലൻ , അശോകൻ , ശതധന്വൻ , ഭോജരാജാവ് എന്നിവരും എത്തിയിരുന്നു .
എല്ലാവരും അതിശക്തന്മാരും ദേവന്മാർ പോലും ഭയക്കുന്നവരുമാണ് .
ഇത് കൂടാതെ ദക്ഷിണദേശക്കാരും അസംഖ്യം മ്ലേച്ഛരാജാക്കളും വടക്കു ദേശക്കാരും ഉണ്ടായിരുന്നു .
എല്ലാപേരും സഭയിലിരിക്കുമ്പോൾ രാജകുമാരി അണിഞ്ഞൊരുങ്ങി രംഗത്തു വരികയും, സമർത്ഥയായ ഒരു തോഴി അവളുടെ കൂടെ അനുഗമിച്ചു കൊണ്ട് എല്ലാ രാജാക്കന്മാരെയും പ്രത്യേകം പ്രത്യേകമായി പരിചയപ്പെടുത്തിക്കൊണ്ടു കടന്നു പോകുകയും ചെയ്തു .
അത്തരത്തിൽ എല്ലാപേരെയും കടന്നു വരുന്ന കൂട്ടത്തിൽ , തോഴിയും രാജകുമാരിയും ദുര്യോധനന് സമീപമെത്തുകയും , വർണ്ണനകൾ കേട്ട ശേഷം മറ്റെല്ലാവരെയും പോലെ കടന്നു പോകാൻ ഭാവിക്കുകയും ചെയ്തു .
എന്നാൽ ഇത് ഒരു അവഗണനയായാണ് ദുര്യോധനന് തോന്നിയത് .
ഉടനെ ചാടിയെഴുന്നേറ്റു ദുര്യോധനൻ അവളോട് നിൽക്കുവാൻ പറഞ്ഞു .
തുടർന്ന് ആ രാജകുമാരിയെ അവൻ കടന്നു പിടിക്കുകയും വലിച്ചു തേരിൽക്കയറ്റി കൊണ്ട്പോകാനൊരുങ്ങുകയും ചെയ്തു .
തുടർന്ന് ദുര്യോധനന് സഹായമായി കർണ്ണൻ അദ്ദേഹത്തിന് പുറകെ  ഊരിപ്പിടിച്ച വാളും ആയുധങ്ങളുമായി പുറപ്പെട്ടു.
അവിടെയിരുന്ന രാജാക്കന്മാരെല്ലാം ആയുധങ്ങളുമേന്തി തേരിൽ ദുര്യോധനനേയും കർണ്ണനേയും പിന്തുടർന്നു .
അവർ സംഘടിതരായി ദുര്യോധനനും കർണ്ണനും നേരെ ശരമാരി ചൊരിഞ്ഞു .
എന്നാൽ കർണ്ണനാകട്ടെ ഒറ്റ ദിവ്യാസ്ത്രം കൊണ്ട്തന്നെ അവരുടെയെല്ലാം ശരങ്ങളെ തകർക്കുകയും , ഘോരമായി യുദ്ധം ചെയ്യുകയും ചെയ്തു .
ഗദയെന്തിയും വാളെടുത്തും അസ്ത്രങ്ങൾ കൊണ്ടും അനേകർ കർണ്ണനോട് പൊരുതി .
കർണ്ണനാകട്ടെ അതിശക്തമായ അസ്ത്രങ്ങളാൽ സേനകളെയെല്ലാം പരാജിതരാക്കി .
തുടർന്ന് രാജാക്കളെല്ലാം പിന്തിരിഞ്ഞപ്പോൾ അടുത്തത് ജരാസന്ധന്റെ വരവായി .
അദ്ദേഹം കർണ്ണനെ വെല്ലിവിളിച്ചുകൊണ്ടു നേരിട്ടു .
തുടർന്ന് അസ്ത്രങ്ങൾ കൊണ്ടു ഘോരയുദ്ധം നടക്കുകയും രണ്ടുപേരുടെയും അസ്ത്രങ്ങൾ തീർന്നുപോകുകയും ചെയ്തു .
അതിനു ശേഷം കർണ്ണനും ജരാസന്ധനും വാളുകൊണ്ട് യുദ്ധം ചെയ്തു .
വാളുകൾ മുറിയുകയും രഥങ്ങൾ തകരുകയും ചെയ്തപ്പോൾ , അവർ രണ്ടുപേരും താഴെയിറങ്ങി മല്ലയുദ്ധം ആരംഭിച്ചു .
കർണ്ണനും ജരാസന്ധനും തമ്മിൽ ഉഗ്രമായ മല്ലയുദ്ധം നടന്നു .
ആ ഭയങ്കരമായ മല്ലയുദ്ധത്തിൽ കർണ്ണൻ ഏതാണ്ട് വിജയത്തോടടുക്കുകയും ജരാസന്ധന്റെ ശരീരത്തെ രണ്ടായി പിളർത്തി കൊല്ലാനാരംഭിക്കുകയും ചെയ്തു വളരെയധികം വേദന അനുഭവപ്പെട്ടതുകൊണ്ടും ജീവരക്ഷയെ കരുതിയും ജരാസന്ധൻ കർണ്ണനോട് മാപ്പു പറയുകയും " ഞാൻ പ്രസാദിച്ചിരിക്കുന്നു " എന്ന് പറഞ്ഞു പുകഴ്ത്തുകയും ചെയ്തു .
തുടർന്ന് കർണ്ണനും ജരാസന്ധനും ഉത്തമ സുഹൃത്തുക്കളായി മാറി .
ആ സൗഹൃദത്തിന്റെ പേരിൽ ജരാസന്ധൻ കർണ്ണന് സംഭാവന ചെയ്തതാണ് മാലിനീപുരം എന്ന രാജ്യം .
അത്തരത്തിൽ കർണ്ണൻ ദുര്യോധനൻ നൽകിയ അംഗരാജ്യത്തിന്റേയും ജരാസന്ധദത്തമായ മാലിനീപുരത്തിന്റെയും , താൻ തന്നെ യുദ്ധംചെയ്തു നേടിയെടുത്ത ചമ്പാപുരിയുടെയും അധിപനായി വാണു .
അവലംബം : [മഹാഭാരതം ശാന്തിപർവ്വം , അദ്ധ്യായങ്ങൾ 4 ,5 ] ദ്വന്ദ്വയുദ്ധവും മരണവും
പാണ്ഡവർ ഇന്ദ്രപ്രസ്ഥത്തി ൽ ഭരണം നടത്തുന്ന സമയം നാരദ മുനി യുധിഷ്ഠിരനെ സന്ദർശിക്കുകയും സംഭാഷണ മദ്ധ്യേ പാണ്ഡു വിനെ  സ്വർഗ്ഗത്തിൽ കണ്ടിരുന്ന വിവരം പറയുകയും, പാണ്ഡവരോടു രാജസൂയയാഗം നടത്തണമെന്ന്  പാണ്ഡു പറഞ്ഞിരുന്ന കാര്യം ധരിപ്പിക്കുകയും ചെയ്യുന്നു.
യുധിഷ്ഠിരൻ സഹോദരമാരോടും മറ്റും ഇക്കാര്യം ചർച്ച ചെയ്യുകയും എല്ലാവരും അനുകൂലമായി  അഭിപ്രായം പറയുന്നു.
എന്നിട്ടും മതി വരാത്ത യുധിഷ്ഠിരൻ കൃഷ്ണനെ ആളയച്ചു വരുത്തുകയും, അദ്ദേഹത്തോടു അഭിപ്രായം ആരായുന്നു.
മഗധ ചക്രവർത്തിയായ ജരാസന്ധനെ തോൽപിക്കാതെ രാജസൂയം സുഗമമായി നടത്താൻ കഴിയുകയില്ലെന്നു കൃഷ്ണൻ യുധിഷ്ഠിരനെ അറിയിക്കുന്നു.
ജരാസന്ധൻ 86 രാജാക്കൻമാരെ തടവിൽ വയ്ക്കുകയും 100 എണ്ണം തികഞ്ഞാൽ ഓരോരുത്തരെയായി ബലികൊടുക്കാൻ ഉദ്ദേശിക്കുന്ന കാര്യം പറയുന്നു.
പിന്നീടു ബ്രാഹ്മണ വേഷത്തിൽ കൃഷ്ണനും ഭീമാർജ്ജുനൻമാരും മഗധയിലേക്ക് യാത്ര തിരിച്ച് ജരാസന്ധനെ നേരിൽ കാണുന്നു.
ജരാസന്ധൻ മൂവരെയും തിരിച്ചറിയുകയും, അവരുടെ ആവശ്യപ്രകാരം ഭീമനുമായി ദ്വന്ദ്വയുദ്ധത്തിനു തയ്യാറാകുന്നു.
അവർ തമ്മിൽ പോരാട്ടം തുടങ്ങുകയും ഒടുവിൽ അവശനായ ജരാസന്ധനെ ഭീമൻ പൊക്കിയെടുത്തു നൂറുവട്ടം ചുഴറ്റി നിലത്തിടുകയും, മുട്ടു നെഞ്ചിലമർത്തി നട്ടെല്ലൊടിച്ചു കൊല്ലുകയും ചെയ്യുന്നു.
(ജരാസന്ധൻെറ ശരീരം രണ്ടായി വലിച്ചു കീറി കൊല്ലുന്നതായുള്ള കഥ ശ്രീമദ് ഭാഗവതത്തിൽ കാണാം) ഇതും കാണുക ഗദാവസാനം
മധുരയ്ക്കടുത്തുള്ള ഒരു സ്ഥലമാണിത്.
ജരാസന്ധൻ കൃഷ്ണന്റെ നേർക്ക്‌ എറിഞ്ഞ ഗദ ചെന്നുവീണ സ്ഥലമായതിനാൽ ഈ പേരു ലഭിച്ചു എന്നു കരുതുന്നു.
ജരിത ഇംഗ്ലീഷ് വിലാസം https://ml.wikipedia.org/wiki/Jaritha
മഹാഭാരതത്തിൽ പറയുന്ന പെൺകിളിയായ ഒരു സാരംഗപക്ഷിയാണ് ജരിത .
ജരിതയുടെ കൂട്ട് ആൺപക്ഷിയായിരുന്ന മന്ദപാലനായിരുന്നു .
ഇവർക്ക് നാലു കുഞ്ഞുങ്ങൾ ഉണ്ടായിരുന്നതായി മഹാഭാരതത്തിൽ ഖാണ്ഡവദഹന സർഗ്ഗത്തിൽ വർണ്ണിച്ചിരിക്കുന്നു.
ജരിത ഖാണ്ഡവന പ്രദേശത്ത് ഒരു മരത്തിലെ കൂട്ടിൽ അവളുടെ നാലുമക്കളുമായി വസിച്ചിരുന്നു.
ആൺകിളിയായ മന്ദപാലൻ മറ്റൊരു പെൺകിളിയായ ലപിതയോടൊപ്പം വിളയാടിക്കളിച്ചുകൊണ്ട് വനത്തിൽ മറ്റൊരിടത്ത് സുഖമായി കഴിഞ്ഞിരുന്നു.
അർജ്ജുനൻ ശ്രീകൃഷണനുമൊന്നിച്ച് ഖാണ്ഡവപ്രസ്ഥം അഗ്നിദേവനു ഭക്ഷണമായി കൊടുത്തു.
ആ കാട്ടുതീയിൽനിന്നും രക്ഷപ്പെട്ടവരുടെ കൂട്ടത്തിൽ ഈ സാരംഗപ്പക്ഷിയും അവളുടെ കുഞ്ഞുങ്ങളൂം ഉൾപ്പെടുന്നു.
തക്ഷകൻ പേരുള്ള സർപ്പവും രക്ഷപെട്ടതായി മഹാഭാരതത്തിൽ പറയുന്നുണ്ട്.
ഖാണ്ഡവന പ്രദേശത്ത് ഒരു കൂട്ടിൽ ഒരു തള്ളക്കിളിയും അവളുടെ നാലുമക്കളും വസിച്ചിരുന്നു.
ആൺകിളി മറ്റൊരു പെൺകിളിയോടൊപ്പം കഴിഞ്ഞിരുന്നു.
കുട്ടികളെ തനിയെ വളർത്തി ജീവിച്ച പെൺകിളി കാട്ടുതീ വന്നപ്പോൾ ആകെ ഭയന്നു.
പറക്കമുറ്റാത്ത നാലുമക്കളെയും കൊണ്ട് ദൂരെയെങ്ങും പോകാനും ആവില്ല.
തങ്ങളെ രക്ഷിക്കാനും ആരുമില്ലാതെ നിസ്സഹായയായി ഇരിക്കുമ്പോൾ സാരംഗകുഞ്ഞുങ്ങൾ തങ്ങളുടെ അമ്മയോട് പറഞ്ഞു, ‘അമ്മേ, ഞങ്ങൾ കാട്ടുതീയിൽ വെന്തുപോകുന്നെങ്കിൽ അതാണ് വിധിയെന്ന് കരുതി സമാധാനിച്ചോളാം, അമ്മയെങ്കിലും പോയി രക്ഷപ്പെടൂ. അമ്മയ്ക്ക് മറ്റൊരു പക്ഷിയെ വിവാഹം കഴിച്ച് വംശം നിലനിർത്താൻ പറ്റുമല്ലൊ, പുതിയ മക്കളുണ്ടാകുമ്പോൾ ഞങ്ങളെ പറ്റിയുള്ള വിഷാദം തീർന്നുകിട്ടുകയും ചെയ്യും.’
അതുകൊണ്ട് അമ്മ തീയിൽ നിന്നും പറന്നു രക്ഷപെടു.
ഞങ്ങളുടെ ചിറകുകൾ മുളച്ചിട്ടില്ലാത്തതിനാൽ ഞങ്ങൾക്ക് പറക്കാൻ ആവില്ല, അതുകൊണ്ട് അമ്മ വിഷമിക്കാതെ പറന്നുയരുക.
പക്ഷേ അമ്മക്കിളിക്ക് അതൊട്ടും സ്വീകാര്യമായില്ല.